SCGP ทุ่ม 2.9 พันลบ. ซื้อ “Peute“ ธุรกิจรีไซเคิลวัสดุบรรจุภัณฑ์ หนุนกำไรปี 65-66 โตดี
SCGP ทุ่ม 2.9 พันลบ. ซื้อ “Peute“ ธุรกิจรีไซเคิลวัสดุบรรจุภัณฑ์ ในเนเธอร์แลนด์ โบรกชี้หนุนกำไรปี 65-66 โตดี ลุ้นปีนี้แตะ 7.7 พันลบ. แนะถือเคาะเป้า 56 บาท
SCGP ทุ่ม 2.9 พันลบ. ซื้อ “Peute“ ธุรกิจรีไซเคิลวัสดุบรรจุภัณฑ์ ในเนเธอร์แลนด์ โบรกชี้หนุนกำไรปี 65-66 โตดี ลุ้นปีนี้แตะ 7.7 พันลบ. แนะถือเคาะเป้า 56 บาท
19 ก.ค. 2565

บล.เคทีบีเอสที ระบุในบทวิเคราะห์วันนี้ (19 ก.ค.65) ว่า บริษัท เอสซีจี แพคเกจจิ้ง จำกัด (มหาชน)  หรือ SCGP ประกาศเข้าซื้อหุ้น 100% Peute Recycling B.V. (“Peute”) ธุรกิจธุรกิจรีไซเคิลวัสดุบรรจุภัณฑ์ครอบคลุมกระดาษรีไซเคิลและพลาสติกในเนเธอร์แลนด์มูลค่า 2.9 พันล้านบาท โดยการเข้าซื้อหุ้นข้างต้นดำเนินการเสร็จเรียบร้อยแล้ว
ทั้งนี้ ธุรกรรมดังกล่าวเป็นการดำเนินการผ่าน SCGP Solutions (Singapore) Pte. Ltd. ซึ่งเป็นบริษัทย่อยที่ SCGP ถือหุ้นทั้งหมด และจะเริ่มรับรู้ผลประกอบการ Peute ในงบการเงินรวมตั้งแต่ ก.ค. 2565 (ที่มา: SET)
ด้าน KTBST: มีมุมมองเป็นกลางจากดีลดังกล่าวเนื่องจาก 1) มูลค่าการเข้าซื้อหุ้นคิดเป็น EV/EBITDA ที่ราว 12 เท่า สูงกว่าดีลก่อนหน้านี้เล็กน้อยซึ่งโดยปกติมี EV/EBITDA ที่ 7-10 เท่า, 2) กำไรสุทธิปี 2564 ของ Peute อยู่ที่ 120 ล้านบาท คิดเป็น upside ต่อกำไรปี 2565-2566 เพียงราว 1%, และ 3.) แม้ปัจจุบัน Peute มีความสามารถในการจัดหาวัตถุดิบกระดาษรีไซเคิล (RecoveredPaper: RCP) สูงถึง 1 ล้านตัน/ปี (เทียบกับปริมาณที่ SCGP ใช้ 4.4 ล้านตัน/ปี) รวมถึงมีแผนจะย้ายโรงงานภายในปี 2566 เพื่อเพิ่มกำลังการผลิตอีกเท่าตัว
แต่อย่างไรก็ตามหลังการเข้าซื้อ Peute จะยังคงเน้นการขายในกลุ่มลูกค้าเดิม รวมถึง SCGP ยังคงกลยุทธ์สัดส่วน RCP sourcing จากในประเทศเป็นหลักที่ราว 55% ทำให้มองว่าระยะสั้น-กลาง ดีลดังกล่าวยังไม่ส่งผลบวกในแง่ต้นทุนของ SCGP อย่างมีนัย เบื้องต้นคงประมาณการกำไรปกติปี 2565 ที่ 7.7 พันล้านบาท (โต 4% เทียบช่วงเดียวกันของปีก่อน) คงคำแนะนำ “ถือ” และราคาเป้าหมาย 56.00 บาท